stanford-oval/wikipedia huggingface dataset:
סנאי קרקע בלדינג
מאפיינים

אורכו של סנאי זה 230–300 מ"מ עם זנב קטן באורך 44–76 מ"מ ומשקלו עד 290 גרם בלבד. הסנאי חום-זהוב עם בטן בהירה ושיער הגב והזנב חום-קינמון. הוא בעל אוזניים קצרות וזנב קצר ועגלגל. לסנאי לחיים קטנות אך עיניים גדולות והוא מזדקף לעיתים קרובות על שניים.
סנאים אלה חיים במערב ארצות הברית במדינות: צפון אורגון, חלק קטן מוושינגטון, צפון קליפורניה, דרום-מערב איידהו, צפון ומרכז נבאדה וצפון יוטה. הם מעדיפים לחיות בשטחי ערבות עשב, פרריה ולמורדות הרים, אך לא ביערות צפופים וגם לא באזורים בהם הדשא קצר מדי. סנאים אלה צריכים שטח ראייה רחב כדי להבחין בטורפים מרוחקים.
תזונתם כוללת עלים, דשאים, אגוזים, פרחים, פטריות, שורשים, נבטים, חרקים, נבלות וחולייתנים קטנים. המזון נתפס בכפות הקטנות ונאכל בעמידה. סנאים אלה צריכים לאכול במשך כל הקיץ כדי לשרוד בעודם בתרדמת חורף בחורף הקר.
הסנאים משמשים טרף עיקרי לבעלי חיים רבים: שונר מצוי, זאב אפור, סמורים, גירית אמריקאית ועיטים. הסנאים חיים בקבוצות קטנות עם זקיפים העומדים על המשמר בחיפוש טורפים. כאשר זקיף רואה טורף מתקרב הוא שולח אותות אזעקה קוליים (אנ'). אותו אלה מורכבים משני סוגים: הסוג הראשון מיועד ליידע על טורפים שאינם מהווים סכה מיידית, כמו חתולים המנסים לארוב לקרבנם. מהרגע שטורף כזה התגלה בדרך כלל הוא כלל איננו מאיים עליהם והם רק צריכים להיות ערניים. הסוג השני המופעל על טורפים מאיימים יותר כמו עיטים, היכולים לעוט עליהם בכל רגע והמסר מהאות הוא לברוח למאורות.
הערות שוליים

↑  סנאי קרקע בלדינג באתר הרשימה האדומה של IUCN
ערכים עדיפים

בתכנון תעשייתי, ערכים עדיפים הם איברים מספריים של סדרות גאומטריות, שהשימוש בהן מבטיח במקרים רבים את בחירת המידה הקרובה ביותר לנדרשת עם שגיאה קטנה ביותר, בהינתן שיש רק סדרה סופית של גודלי מוצרים, בעוד שהערכים העשויים להידרש למוצר נפרשים על פני טווח גדול.
השימוש בערכים עדיפים נועד לאפשר סטנדרטיזציה של ייצור המוני, שתיתן מענה מיטבי לכל צורך שיתעורר במהלך בניית מוצר או מערכת סופית במוצרים הבסיסיים.
לדוגמה, גדלים סטנדרטיים של גליונות נייר, שמיוצרים בייצור המוני בסדרה קבועה של גדלים, אשר נועדו לאפשר מינימום של חיתוך (על ידי המשתמש הסופי של הגיליון) על מנת להגיע לגודל הרצוי.
למעשה, התוצאה של שימוש בערכים עדיפים בייצור מוצר נתון משפיעה על תחום שלם. בדוגמת גליונות הנייר למעלה, הרי שהגדלים הסטנדרטיים של הגליונות משפיעים על גודלי מוצרים רבים נוספים, כגון מעטפות, מדפסות וכדומה.
ראו גם

עיצוב תעשייתי
ערכים מספריים מיוחדים:
השורש הריבועי של 2
פאי
יחס הזהב
יחס הכסף
עורק החלחולת העליון

| --- | --- |
 שיוך:  subdivision of inferior mesenteric artery, ישות אנטומית מסוימת 
 תיאור ב:  האנטומיה של גריי (מהדורה 20) (610) 
 מזהים
 לטינית (TA98):  a. rectalis superior 
 טרמינולוגיה אנטומיקה:  A12.2.12.073 
 TA2 (2019):  4296 
 FMA:  14832 
 מערכת השפה הרפואית המאוחדת:  C0226331 
 
עורק החלחולת העליון הוא המשכו של העורק העיקרי בתמונה, עורק מתלה המעי התחתון
עוֹרֵק הַחַלְחֹלֶת הָעֶלְיוֹן (TA: arteria rectalis superior), אשר נקרא בעבר גם עוֹרֵק הַחַלְחֹלֶת הַגֻּלְגָּלְתִּי (arteria rectalis cranialis) או עוֹרֵק הַטְּחוֹרִים הָעֶלְיוֹן (arteria haemorrhoidalis superior), הוא עורק בבטן ובאגן המספק דם לחלחולת.
עורק החלחולת העליון הוא המשכו של עורק מתלה המעי התחתון. הוא יורד לאגן בין שכבות מתלה המעי של המעי העקול, בחצותו את עורק ווריד הכסל המשותף. העורק מתפצל בגובה החוליה העצית השלישית לשני ענפים היורדים משני צדי החלחולת עד לגובה סוגר פי הטבעת הפנימי. כ-10-12 ס"מ מפי הטבעת מתפצלים ענפים אלה לענפים קטנים יותר, אשר חודרים למעטפת השרירים של החלחולת בצורת עורקים ישרים.
הערות שוליים

↑  1, Colorectal surgery, Philadelphia: Elsevier/Saunders, 2013
| --- | --- |
בקרת זהויות :  TA98: A12.2.12.073 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
עונת 2004/2005 בליגת העל בכדורגל

| --- | --- |
 תקופת התחרות:  21 באוגוסט 2004 – 28 במאי 2005 (281 ימים)
 מספר משתתפות:  12
 הזוכה:  מכבי חיפה
 מספר משחקים:  198
 מספר שערים:  505 (2.55 בממוצע למשחק)
 מלך השערים:  ארגנטינה רוברטו קולאוטי (19 שערים)
 השחקן המצטיין:  ישראל עידן טל
 → 2003/20042005/2006 ←
 
עונת 2004/2005 בליגת העל הייתה העונה השישית של ליגת העל כליגת הכדורגל הבכירה בישראל.
על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 12 קבוצות ששיחקו ביניהן במשך 3 סיבובים בני 11 משחקים כל אחד - 33 מחזורים בסה"כ. העולות החדשות שהצטרפו לליגת העל לקראת עונה זו היו הפועל חיפה והפועל נצרת עילית. העונה החלה ב-21 באוגוסט 2004 והסתיימה ב-28 במאי 2005. העונה הסדירה הסתיימה בזכייה של מכבי חיפה באליפות בפעם השנייה ברציפות, ובתואר כדורגלן העונה בישראל זכה קשר הקבוצה עידן טל שכבש 13 שערים. מלך השערים של העונה היה חלוץ הקבוצה רוברטו קולאוטי שכבש 19 שערים.
בסיום העונה הפועל חיפה והפועל באר שבע ירדו ליגה. הקבוצות שעלו מהליגה הלאומית לליגת העל בתום העונה היו הפועל כפר סבא ומכבי נתניה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | מכבי חיפה | 33 | 21 | 8 | 4 | 66 | 27 | 39 | 71 | העפילה לשלב מוקדמות ליגת האלופות |
| 2 | מכבי פתח תקווה | 33 | 16 | 12 | 5 | 47 | 24 | 23 | 60 | העפילה לשלב מוקדמות גביע אופ"א |
| 3 | מועדון ספורט אשדוד | 33 | 15 | 5 | 13 | 48 | 44 | 4 | 50 | העפילה לשלב מוקדמות גביע אופ"א |
| 4 | בית"ר ירושלים | 33 | 13 | 8 | 12 | 46 | 44 | 2 | 47 | העפילה לגביע האינטרטוטו |
| 5 | הפועל נצרת עילית | 33 | 12 | 10 | 11 | 46 | 46 | 0 | 46 |  |
| 6 | בני יהודה תל אביב | 33 | 12 | 8 | 13 | 40 | 46 | 6- | 44 |  |
| 7 | הפועל פתח תקווה | 33 | 11 | 9 | 13 | 41 | 46 | 5- | 42 |  |
| 8 | מכבי תל אביב | 33 | 10 | 10 | 13 | 32 | 42 | 10- | 40 | העפילה לשלב מוקדמות גביע אופ"א |
| 9 | הפועל תל אביב | 33 | 10 | 9 | 14 | 30 | 34 | 4- | 39 |  |
| 10 | בני סכנין | 33 | 10 | 6 | 17 | 40 | 51 | 11- | 36 |  |
| 11 | הפועל חיפה | 33 | 9 | 8 | 16 | 36 | 44 | 8- | 35 | ירדו ליגה  |
| 12 | הפועל באר שבע | 33 | 7 | 11 | 15 | 33 | 57 | 24- | 32 | ירדו ליגה  |
↑  הקבוצה זכתה בגביע מדינה
מלך השערים

| מקום | שם | קבוצה | שערים |
| --- | --- | --- | --- |
| 1 | ארגנטינה רוברטו קולאוטי | מכבי חיפה | 19 |
| 2 | ליאור אסולין | בית"ר ירושלים | 15 |
| 3 | שי הולצמן | מ.ס. אשדוד | 14 |
| 4 | עידן טל | מכבי חיפה | 13 |
| 4 | ברזיל ז'וזה דוארטה | הפועל נצרת עילית | 13 |
| 6 | שלומי ארבייטמן | הפועל פתח תקווה | 12 |
| 6 | אבי נמני | בית"ר ירושלים | 12 |
מלך הבישולים

| מקום | שם | קבוצה | בישולים |
| --- | --- | --- | --- |
| 1 | יניב קטן | מכבי חיפה | 14 |
| 2 | ארגנטינה רוברטו קולאוטי | מכבי חיפה | 9 |
| 2 | ניגריה פליקס אובוקה | מ.ס. אשדוד | 9 |
סנאיי קרקע

| סנאיי קרקע |
| --- | --- |
 נובחנית
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי סנאי
משפחה:: סנאיים
תת־משפחה:: סנאיי קרקע
שם מדעי
 Xerinae ‏אוסבורן, 1910

סנאיי קרקע (שם מדעי: Xerinae) היא תת-משפחה של סנאיים החיים ברחבי ערבות, סוואנות, יערות, יערות גשם ומדבריות ברחבי העולם וחיים במחילות בקרקע. תת-משפחה זו מונה 130 מינים, 23 סוגים ב-3 שבטים: סנאי קרקע אפריקנים (Xerini), מרמיטות (Marmotini) וסנאי קרקע ענקים (Protoxerini).
בני תת-משפחה זו משתנים בגודלם מגודל של מרמיטה עד לגודל של סוסליקים קטנים, כשהגדולה שבהם, מרמיטה אלפינית, יכולה לשקול עד 8 ק"ג. הם חיים בערבות העשב, מדבריות, סוואנות, יערות ויערות גשם ברחבי העולם ומחפשים זרעים ועשבים וכן גם עלים, פירות וחרקים. כמו הנובחניות, חלקם חופרים מנהרות נרחבות לאורך קילומטרים ועד עומק של 3 מ' מתחת לאדמה, ובהן הם מתרבים ואילו אחרים כמו סנאי סבך ירוק שוכנים על עצים.
לסנאים אלה ישנה גם השפעה אקולוגית רבה: טורפים רבים (בעיקר שועלים, חמוסים ועופות דורסים) ניזונים מהם, ומכרסמים וזוחלים רבים שוכנים במאורות שכרו. גם הצמחים מושפעים מהם, הן לטובה, בשל החפירה והעלאת החומרים מתחת האדמה, והן לרעה, עקב אכילת הצמחים וזרעיהם. הם גם מזיקים לאדם אשר צד אותם לעיתים.
מיון

תת-משפחה סנאיי קרקע (Xerinae)
שבט סנאי קרקע אפריקנים (Xerini)
סוג ומין יחיד סנאי קרקע ברברי (Atlantoxerus getulus)
סוג סנאי קרקע (Xerus)
שבט סנאי קרקע ענקים (Protoxerini)
סוג ומין יחיד סנאי דקל מערבי (Epixerus ebii)
סוג סנאי אפריקני מפוספס (Funisciurus)
סוג סנאי שמש (Heliosciurus)
סוג ומין יחיד סנאי קרקע זעיר (Myosciurus pumilio)
סוג סנאי הסבך (Paraxerus)
סוג סנאי אפריקני ענק (Protoxerus)
שבט מרמיטות (Marmotini)
סוג סנאי האנטילופה (Ammospermophilus)
סוג סנאי קרקע זהוב (Callospermophilus)
סוג נובחנית (Cynomys)
סוג ומין יחיד טמיאס סיבירי (Eutamias sibiricus)
סוג סנאי מנומר (Ictidomys)
סוג מרמיטה (Marmota)
סוג סנאי קרקע טרופי (Notocitellus)
סוג סנאי קליפורני (Otospermophilus) - בו סנאי קרקע קליפורני
סוג ומין יחיד סנאי פרנקלין (Poliocitellus franklinii)
סוג סנאי סלע (Sciurotamias)
סוג טמיאס (Tamias)
סוג סנאי ערבה (Urocitellus) - בו סנאי קרקע בלדינג
סוג סוסליק (Spermophilus)
סוג סוסליק מדברי (Xerospermophilus)
גלריה

סוסליק אירופי
נובחנית כלבית
מרמיטה צפון אמריקאית
Spermophilus richardsonii
Ammospermophilus leucurus
סנאי קרקע ברברי
Heliosciurus gambianus
סנאי כף קרקעי
עונת 2004/2005 בלה ליגה

| --- | --- |
חגיגות הניצחון בברצלונה
 תקופת התחרות:  28 באוגוסט 2004 – 29 במאי 2005 (275 ימים)
 מספר משתתפות:  20
 הזוכה:  ברצלונה 
 מספר משחקים:  380
 מספר שערים:  980 (2.58 בממוצע למשחק)
 מלך השערים:  אורוגוואי דייגו פורלאן   (25 שערים)
 → 2003/20042005/2006 ←
 
עונת 2004/2005 הייתה העונה ה-74 של לה ליגה שהיא הליגה הספרדית הבכירה בכדורגל. העונה החלה ב-28 באוגוסט 2004 והסתיימה ב-29 במאי 2005.
הליגה כללה 20 קבוצות. שלוש הקבוצות האחרונות ירדו לליגת משנה בסוף העונה.
על ניצחון במשחק ליגה מוענקות שלוש נקודות.
מליגת המשנה עלו לבאנטה (בפעם הראשונה בתולדות המועדון), חטאפה (בפעם הראשונה בתולדות המועדון) ונומנסיה.
ברצלונה זכתה בתואר וזאת בפעם ה-17 בתולדות המועדון. היא זכתה בהסופר קאפ הספרדי תוך ניצחון על ריאל בטיס בסיכום מפגש כפול - 0:3, 2:1.
לבאנטה, נומנסיה ואלבסטה ירדו לליגת משנה בסוף העונה.
כדורגלנים מצטיינים

"פרס פיצ'יצ'י" למלך השערים של העונה הוענק:  דייגו פורלאן (אורוגוואי אורוגוואי), ויאריאל, שכבש 25 שערים. בנוסף לכך זכה פורלאן גם בנעל הזהב האירופית.
"פרס זאמורה" לשוער הטוב ביותר הוענק:  ויקטור ואלדס (ספרד ספרד), ברצלונה, שספג 25 שערים ב-35 משחקים.
פרס דון בלון הוענק על ידי העיתון דון בלון:
הספרדי המצטיין: צ'אבי (ספרד ספרד)
הזר המצטיין: חואן רומן ריקלמה (ארגנטינה ארגנטינה)
מאמן העונה: פרנק רייקארד (הולנד הולנד)
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | ברצלונה אלופה | 38 | 25 | 9 | 4 | 73 | 29 | 44 | 84 | העפלה לליגת האלופות |
| 2 | ריאל מדריד | 38 | 25 | 5 | 8 | 71 | 32 | 39 | 80 | העפלה לליגת האלופות |
| 3 | ויאריאל | 38 | 18 | 11 | 9 | 69 | 37 | 32 | 65 | העפלה לליגת האלופות |
| 4 | ריאל בטיס | 38 | 16 | 14 | 8 | 62 | 50 | 12 | 62 | זכייה בגביע המלך הספרדי העפלה לליגת האלופות |
| 5 | אספניול | 38 | 17 | 10 | 11 | 54 | 46 | 8 | 61 | העפלה לגביע אופ"א |
| 6 | סביליה | 38 | 17 | 9 | 12 | 44 | 41 | 3 | 60 | העפלה לגביע אופ"א |
| 7 | ולנסיה | 38 | 14 | 16 | 8 | 54 | 39 | 15 | 58 | העפלה לגביע אינטרטוטו |
| 8 | דפורטיבו לה קורוניה | 38 | 12 | 15 | 11 | 46 | 50 | 4- | 51 | העפלה לגביע אינטרטוטו |
| 9 | אתלטיק בילבאו | 38 | 14 | 9 | 15 | 59 | 54 | 5 | 51 | העפלה לגביע אינטרטוטו |
| 10 | מאלגה | 38 | 15 | 6 | 17 | 40 | 48 | 8- | 51 |  |
| 11 | אתלטיקו מדריד | 38 | 13 | 11 | 14 | 40 | 34 | 6 | 50 |  |
| 12 | ריאל סרגוסה | 38 | 14 | 8 | 16 | 52 | 57 | 5- | 50 |  |
| 13 | חטאפה | 38 | 12 | 11 | 15 | 38 | 46 | 8- | 47 |  |
| 14 | ריאל סוסיאדד | 38 | 13 | 8 | 17 | 47 | 56 | 9- | 47 |  |
| 15 | אוססונה | 38 | 12 | 10 | 16 | 46 | 65 | 19- | 46 | העפלה לגביע אופ"א |
| 16 | ראסינג סנטנדר | 38 | 12 | 8 | 18 | 41 | 58 | 17- | 44 |  |
| 17 | מיורקה | 38 | 10 | 9 | 19 | 42 | 63 | 21- | 39 |  |
| 18 | לבאנטה | 38 | 9 | 10 | 19 | 39 | 58 | 19- | 37 | ירדה ליגה |
| 19 | נומנסיה | 38 | 6 | 11 | 21 | 30 | 61 | 31- | 29 | ירדה ליגה |
| 20 | אלבסטה | 38 | 6 | 10 | 22 | 33 | 56 | 23- | 28 | ירדה ליגה |
סטטיסטיקה > מלכי השערים

| # | שחקן | קבוצה | שערים |
| --- | --- | --- | --- |
| 1 | אורוגוואי דייגו פורלאן | ויאריאל | 25 |
| 2 | קמרון סמואל אטו | ברצלונה | 24 |
| 3 | ברזיל ריקרדו אוליביירה | ריאל בטיס | 22 |
| 4 | ברזיל רונאלדו | ריאל מדריד | 21 |
| 5 | ברזיל ז'וליו בפטיסטה | סביליה | 18 |
| 6 | ספרד פרננדו טורס | אתלטיקו מדריד | 16 |
סטטיסטיקה > מלכי הבישולים

| # | שחקן | קבוצה | בישולים |
| --- | --- | --- | --- |
| 1 | ספרד חואקין | ריאל בטיס | 15 |
| 2 | פורטוגל דקו | ברצלונה | 11 |
| 3 | ספרד פרנסיסקו יסטה | אתלטיק בילבאו | 10 |
| 4 | ארגנטינה חואן רומן ריקלמה | ויאריאל | 9 |
| 4 | ברזיל רונאלדיניו | ברצלונה | 9 |
עורק החזה ושיא הכתף

| --- | --- |

 שיוך:  subdivision of subclavian artery, ישות אנטומית מסוימת 
 תיאור ב:  האנטומיה של גריי (מהדורה 20) (588) 
 מזהים
 לטינית (TA98):  arteria thoracoacromialis 
 טרמינולוגיה אנטומיקה:  A12.2.09.005 
 TA2 (2019):  4619 
 FMA:  22671 
 מערכת השפה הרפואית המאוחדת:  C0226420 
 
עורק בית השחי וסעיפיו. עורק החזה ושיא הכתף הוא העורק השני המסתעף ממנו.
עוֹרֵק הֶחָזֶה וְשִׂיא הַכָּתֵף (TA: arteria thoracoacromialis) הוא גזע עורקי קצר בבית השחי המסתעף מחלקו השני של עורק בית השחי ומספק דם דרך ענפיו לאזור הכתף, בית השחי, בית החזה והשד.
עורק החזה ושיא הכתף יוצא מקדמת עורק בית השחי, לכיוון הגבול העליון של שריר החזה הקטן. בדרכו הוא חודר את מחתלת הבריח והחזה. הוא מתפצל לארבעת ענפיו עמוק לראש הבריח של שריר החזה הגדול.
ענפים

ענפי החזה יורדים בין שני שרירי החזה ומספקים דם להם ולשד, תוך שהם יוצרים השקה עם הענפים הבין-צלעיים של עורק החזה הפנימי ועם עורק החזה הצדי.
ענף שיא הכתף מתקדם הצדה בעוברו מעל זיז החרטום ותחת שריר הדלתא, אשר אותו הוא מספק. הוא חודר את השריר ומסתיים בשיא הכתף ברשת עורקית העשויה מענפים של העורק הרום-שכמי, עורק החזה ושיא הכתף ועורק עצם הזרוע הכותר האחורי.
ענף הבריח מתקדם מעלה ותיכונית לעבר מפרק החזה והבריח ומספק דם למפרק זה ולשריר התת-בריחי.
ענף הדלתא, אשר לעיתים קרובות יוצא יחד עם ענף שיא הכתף, חוצה מעל שריר החזה הקטן ועובר במענית, שבה עובר גם וריד האגודל, בין שריר החזה הגדול לשריר הדלתא. שרירים אלה מקבלים דם מענף זה.
| --- | --- |
בקרת זהויות :  TA98: A12.2.09.005 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
ענבל לבבי

ענבל לבבי (נולדה ב-12 בינואר 1984) היא שחיינית עבר ישראלית, אלופת ישראל ושיאנית ישראל בשחייה. היא אלופה ושיאנית המכביה, בעלת 4 מדליות מהן 3 זהב.
ביוגרפיה

לבבי גדלה בקיבוץ גבעת חיים איחוד. היא החלה להתאמן בגיל 11 והתאמנה בקבוצת הפועל עמק חפר. בגיל 13, התאמנה בהדרכתו של המאמן הלאומי לאוניד קאופמן בפנימיית המחוננים בווינגייט ולאחר שסיימה את לימודי התיכון נסעה לארצות הברית ללמוד ולהתאמן במכללת מרילנד.
ביוגרפיה > 2000 > גמר אליפות אירופה לנוער

באליפות אירופה בשחייה לנוער, שנערכה בדנקרק, צרפת, ביולי 2000 סיימה לבבי במקום שמיני בשלב הגמר במשחה ל-400 מטר מעורב אישי בשיא אישי חדש של 5:02.28 דקות ובמקום שביעי במשחה שליחות 4x100 מטר חופשי בשיא ישראלי חדש של 3:58.09 דקות ביחד עם ורד בורוכובסקי, רותם פלד ומאיה פינקלר.
ביוגרפיה > 2001 > אלופה ושיאנית המכביה ה-16

בתחרויות השחייה של המכביה ה-16 שנערכו בווינגייט ביולי 2001 זכתה לבבי במדליית זהב, במשחה ל-200 מטר מעורב אישי בשיא מכביה חדש של 2:22.92 דקות.
ביוגרפיה > 2001 > אלופת ישראל

באליפות ישראל בשחייה שנערכה באוגוסט 2001 זכתה לבבי בשתי מדליות, זהב וכסף. מדליית זהב, במשחה ל-200 מטר חזה בתוצאה של 2:43.80 דקות. מדליית כסף, במשחה ל-200 מטר גב בשיא ישראלי חדש לגילאי 18 של 2:19.22 דקות, אחרי אניה גוסטומלסקי (2:18.71 דקות).
ביוגרפיה > 2002 > חצי גמר אליפות אירופה

באליפות אירופה שנערכה בברלין גרמניה בשנת 2002 סיימה לבבי במקום 14 במשחה ל-200 מטר גב בתוצאה של 2:19.21 דקות. בשלב המוקדמות, היא קבעה שיא אישי חדש של 2:18.71 דקות, במקום 19 במשחה ל-200 מטר מעורב אישי בתוצאה של 2:21.25 דקות ובמקום 20 במשחה ל-200 מטר פרפר בשיא אישי חדש של 2:23.28 דקות.
באליפות ישראל שנערכה באוגוסט אותה שנה זכתה לבבי ב-4 מדליות, זהב ו-3 כסף. מדליית זהב, במשחה ל-400 מטר מעורב אישי בשיא אישי חדש של 4:58.72 דקות, לפני עדי ביכמן ממכבי קריית אונו (5:06.78 דקות) ותמר שושן מהפועל ירושלים (5:08.08 דקות). מדליות כסף, במשחה ל-50 מטר פרפר בשיא אישי חדש של 29.64 שניות, אחרי ורד בורוכובסקי ממכבי אשדוד (27.67 שניות) ולפני טל שפייזר מהפועל ירושלים (29.90 שניות), במשחה ל-200 מטר חזה בתוצאה של 2:43.92 דקות, אחרי מירב שיקלר ממכבי קריית אונו (2:40.64 דקות) ולפני מונה מירון מהפועל תל אביב (2:48.29 דקות) ובמשחה ל-200 מטר מעורב אישי בתוצאה של 2:23.17 דקות, אחרי ורד בורוכובסקי (2:18.95 דקות) ולפני סיגל סימסולו מבני הרצליה (2:29.19 דקות).
ביוגרפיה > 2003

בתחרות שנערכה בברצלונה, ספרד ביוני 2003 קבעה לבבי במשחה ל-200 מטר מעורב אישי שיא אישי חדש של 2:20.14 דקות. שבוע לאחר מכן, בתחרות שנערכה בקנה שבצרפת היא קבעה במשחה ל-400 מטר מעורב אישי שיא אישי חדש נוסף של 4:53.54 דקות.
ביוגרפיה > 2003 > אליפות העולם

באליפות העולם שנערכה בברצלונה, ביולי אותה שנה היא סיימה במקום 26 במשחה ל-200 מטר גב בתוצאה של 2:19.47 דקות ובמקום 24 במשחה ל-400 מטר מעורב אישי בתוצאה של 4:54.31 דקות. שבועיים לאחר מכן, באליפות ישראל שנערכה באוגוסט היא זכתה ב-4 מדליות 3 זהב ו-1 ארד. מדליות זהב, במשחה ל-200 מטר מעורב אישי בתוצאה של 2:22.47 דקות, במשחה ל-400 מטר מעורב אישי בתוצאה של 4:58.62 דקות ובמשחה שליחות 4x100 מטר חופשי ביחד עם מאיה מנדל, שונית קריאף ועמית עברי בשיא ישראלי חדש לאגודות של 4:04.54 דקות. מדליית ארד, במשחה ל-200 מטר גב בתוצאה של 2:20.22 דקות, אחרי דנית קמה ממכבי קריית אונו שקבעה שיא ישראלי חדש לגילאי 16 - 18 של 2:18.06 דקות ואניה גוסטומלסקי ממכבי חיפה (2:20.06 דקות).
באליפות ישראל שנערכה באוגוסט אותה שנה זכתה לבבי בשתי מדליות זהב, במשחה ל-200 מטר מעורב אישי בתוצאה של 2:22.47 דקות, לפני לי ראובני מבני הרצליה (2:27.29 דקות) וסיגל סימסולו (2:29.01 דקות) ובמשחה ל-400 מטר מעורב אישי בתוצאה של 4:58.62 דקות, לפני עדי ביכמן (5:03.81 דקות) ותמר שושן (5:08.03 דקות).
ביוגרפיה > 2004

באליפות ישראל בשחייה שנערכה בווינגייט בסוף יולי 2004 זכתה לבבי במדליית ארד, במשחה ל-50 מטר חופשי בתוצאה של 27.88 שניות, אחרי מאיה פינקלר (26.44 שניות) ואניה גוסטומלסקי (26.65 שניות).
ביוגרפיה > 2005

בתחרויות השחייה של המכביה ה-17 שנערכו בווינגייט ביולי 2005 זכתה לבבי ב-3 מדליות, 2 זהב ו-1 כסף. מדליות זהב, במשחה ל-400 מטר מעורב אישי בתוצאה של 5:04.26 דקות, במשחה שליחות 4x200 מטר חופשי ביחד עם סיגל סימסולו, מרווה חרפק ומאיה פינקלר בשיא ישראלי חדש של 8:39.71 דקות. מדליית כסף, במשחה ל-200 מטר מעורב אישי בתוצאה של 2:25.09 דקות, אחרי פייטון ג'ונסון מארצות הברית (2:23.14 דקות) ולפני סיגל סימסולו (2:27.07 דקות). חודש לאחר מכן, באליפות ישראל בשחייה שנערכה באוגוסט אותה שנה היא זכתה בשתי מדליות, זהב וכסף. מדליית זהב, במשחה ל-400 מטר מעורב אישי בתוצאה של 5:01.22 דקות, לפני תמר שושן מהפועל ירושלים (5:10.28 דקות) לוטם גליצקי ממכבי קריית ביאליק (5:12.36 דקות). מדליית כסף, במשחה ל-200 מטר מעורב אישי בתוצאה של 2:24.73 דקות, אחרי נסטיה קורוטקוב (2:22.33 דקות) ולפני מיקה שליזנגר (2:29.36 דקות).
הערות שוליים

↑  אסף מדיני, שלושה שיאים ישראלים בשחייה, באתר ynet, 29 ביולי 2000
↑  אורי שטיפט, שני שיאים ישראלים חדשים באליפות ישראל, באתר ONE, ‏7 באוגוסט 2002
↑  אורי שטיפט, שיא ישראלי לשליחי הפועל ירושלים, באתר one ‏ 5 באוגוסט 2005
סרו טאיוואני

| סרו טאיוואני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: פריים
תת־משפחה:: יעלים
שבט:: צפירים
סוג:: סרו
מין:: סרו טאיוואני
שם מדעי
 Capricornis swinhoei ‏גריי, 1862
תחום תפוצה


סרו טאיוואני (שם מדעי: Capricornis swinhoei; קרוי גם סרו פורמוסני), הוא מין של אנטילופת-עז קטנה יחסית בסוג סרו שבשבט הצפירים, האנדמי לאזורים ההרריים של האי טאיוואן. הוא תואר מדעית לראשונה בשנת 1862 על ידי הזואולוג הבריטי ג'ון אדוארד גריי. מין זה הוא הקטן שבמיני הסרו, ודומה מאוד בצבעי פרוותו ובממדי גופו למיני הגוראלים; בשל כך הוא היה קרוי בתקופה מסוימת "גוראל טאיוואני" (Naemorhedus swinhoei). מבחינה גנטית המין הקרוב אליו ביותר הוא הסרו היפני האנדמי ליפן הסמוכה, והיו זמנים שבהם אף הסרו הטאיוואני נחשב לתת-מין שלו. שמו המדעי של מין זה נגזר כנראה מלטינית כדלהלן: "Capricornis" = "קרני עז"; מתייחס לכך שקרניו זהות לקרני העיזים. "Swinhoei" הוא על שמו של מגלהו - הביולוג והקונסול הבריטי בטאיוואן, רוברט סווינואי.
תיאור > קרניים

לסרו הטאיוואני יש זוג קרניים-חרוטיות מעוקלות, קצרות וקטנות יחסית, אם כי למרות ממדי גופו הקטנים הקרניים שלו שוות לעיתים באורכם לקרני הסרואים הגדולים. ולהם שני מבני צמיחה עיקריים: 1. הקרן צומחת לכיוון מעלה עם זווית מועטת לצדדים, ומתעקלת בחדות לאחור כקשת. 2. הקרן ישרה ואלכסונית לגמרי. מיקום הקרניים הוא בחלק הקדמי של המצח - סמוך יותר לעיניים מאשר לאוזניים. הרווח בין הקרניים בבסיס קטן למדי ומשתנה מעט בין הבסיס לקצוות, ולעיתים קרובות המרחק ביניהן זהה לגמרי לכל אורך הקרן. הקרניים רחבות באזור הבסיס והופכות בהדרגה לצרות וחדות ביותר; בבסיס הקרן עגולה והיא הופכת לשטוחה בצד האחורי ככל שהקרן גדלה. באזור הבסיס יש כ-6 חריצים עבים דמויי טבעות ושאר הקרן חלקה לגמרי. צבע הקריים הוא אפרפר חלודה בבסיס, ושחור כחלחל בשאר הקרן. לשני המינים יש קרניים ושל הזכרים ארוכים ועבים במעט.
תיאור > מראה חיצוני

הפרווה של הסרו הטאיוואני קצרה, רכה ומתולתלת, ולמרות המראה הסבוך שלה היא דקה ודלילה יחסית לסרו היפני למשל. צבע הפרווה הכללי הוא אחיד ברובו, ומשתנה בין חום שוקולד כהה לחום קפה עמוק, חום מהגוני כהה, חום אפור כהה, ולעיתים עם גוונים אדמדמים או כתמתמים. הגחון נוטה להיות אפרפר מעט, בעוד שהרגליים בצבע אדמדם או קפה בהיר עם כתמים שחורים מעל הברכיים ומעל הפרסות. בניגוד לסרואים היבשתיים - לסרו הטאיוואני אין רעמה בולטת וארוכה בגב ובעורף, ותחת זאת יש לו פס דק של שיער בולט לאורך הגב - מהעורף עד לזנב - בצבע שחור. השיער סומר בתגובה לסכנות, התרגשות או איום על פרט אחר. הזנב בצבע כהה מעט מן הרגיל, ואילו הפרסות שחרחרות, כחלחלות או אפרפרות.
צבע ראשו של הסרו הטאיוואני משתנה בין חום שוקולד דהוי במצח ובחרטום, לחום אפרפר כסוף בלחיים. לעיתים קרובות הראש כולו עלול להיות בצבע אחיד - כהה או בהיר. סביב העיניים יש עצמות בולטות היוצרות שקע כהה באזור הסמוך לעיניים, ומתחת לכל עין ישנה בלוטת ריח בולטת ועגולה המאפשרת לזהותו בקלות ממיני הגוראלים. השפתיים לבנבנות וסמוך לאף יש זיפים לבנים. המאפיין הבולט ביותר של הסרו הטאיוואני הוא כתם גדול דמוי סינר סביב הסנטר והחלק העליון של הגרון הבולט בשל הרבגוניות שלו; צבעו של הסינר כתמתם, זהוב או צהבהב ובמרכזו יש לעיתים כתם לבן. האוזניים בצבע אפרפר\חום כהה בצד החיצוני ולבנבנות בצד הפנימי, כשהקצוות שחורות לרוב.
תיאור > מבנה ומידות גוף

מבנה גופו של הסרו הטאיוואני קומפקטי ועגלגל למדי, ויש לו צוואר וראש קצרים ועבים. חרטומו משולש ברובו ומעוגל בקצהו, ואוזניו גדולות, ארוכות וצרות. רגליו קצרות ומוצקות ופרסותיו חזקות ובעלות כרית גומי בכף הרגל המסייע לסרו לקפוץ ולטפס במהירות בסלעים ובאזורים הררים. לחייו מנופחות מעט, פיו צר וקצר וזנבו קצר ועבה. עיניו צהבהבות עם אישונים רחבים, ואפו גדול ושחור עם נחיריים מוארכות ועגולות. הזכרים והנקבות זהים לגמרי בצבעי הפרווה ובמידות הגוף, וההבדל ביניהן מתבטא בצורה נמוכה בקרניים בלבד.

מידות הגוף של הסרו הטאיוואני:

גובה הכתפיים: 60-50 ס"מ.

אורך הראש והגוף: 114-80 ס"מ.

אורך הזנב: 12-7 ס"מ.

אורך הקרניים: כ-15 ס"מ.

משקל: 30-17 ק"ג.
מינים דומים

גוראל ההימלאיה (Naemorhedus goral), מין של פרסתן אסייתי דמוי עז קטנה, בעל דמיון רב לסרו הטאיוואני הן בממידי הגוף והן בצבעי הפרווה. עם זאת, ניתן להבדיל ביניהם על פי הסימנים הבאים: גוראל ההימלאיה בעל פרווה קצרה ומדובללת יותר, וצבעה הוא חום קפה-מהגוני עד שחרחר בניגוד לצבע החום-שוקולד כהה של הסרו. יש לו סינר גדול יותר סביב הסנטר והגרון, וצבעו הוא זהבהב\כתמתם דהוי אחיד. יש לו זנב ארוך יותר, פס שחור ברור לאורך הגב וקרניו מעוקמות יותר אחורנית. רגליו בצבע חום בהיר או צהבהב, ואוזניו קצרות יותר משל הסרו. אין לו בלוטות ריח חזיתיות. גוראל זה מצוי לאורך הרי ההימלאיה בהודו, סין, נפאל ופקיסטן.
גוראל אמור (Naemorhedus caudatus), אף הוא שייך לאותו סוג ובעל ממדי גוף ופרווה דומה לסרו הטאיוואני. ההבדלים ביניהם הם כדלהלן: לגוראל אמור פרווה בצבע חום אפרפר דהוי, פנים כסופות מעט וחרטום כהה, והוא בעל זנב ארוך מאוד ביחס לעיזי בר. הקרניים שלו ארוכות ודקות יותר משל הסרו ואין לו בלוטות ריח חזיתיות. יש לו סינר קטן בצבע צהבהב דהוי בסנטר, כתם כהה בכתפיים ורגליו לבנבנות. מצוי באזור מנצ'וריה בסין וברוסיה והקוריאות.
תפוצה ובית גידול

הסרו הטאיוואני כשמו אנדמי לאי טאיוואן הממוקם בין ים סין הדרומי לים הפיליפינים ונשלט על ידי הרפובליקה הסינית. הוא מצוי בשני תחומים מחיה עיקריים לאורך רכס הרי יושאן באי; תחום המחיה הראשון והעיקרי נמצא במרכז האי והוא משתרע על המחוזות הבאים: מרכז נאנטו, יילאן, ניו טאיפיי, הואלין, טאיטונג, צפון פינגטונג, מזרח קאושיאונג, צ'אי טונג, מיאאולי והשינג'ו. תחום המחיה השני והמשני נמצא על רכס ההרים בקו החוף המזרחי של האי, ומשתרע על מזרח מחוז הואלין וטאיטונג.
הסרו הטאיוואני חי בבתי גידול הרריים מיוערים מגבהים של 200 מטר ועד גבהים של 3,959 מטר מעל פני הים, אך בדרך כלל הוא נפוץ בעיקר בגבהים של 2,000-1,000 מטר. בתי הגידול שלו מגוונים למדי; החל מיערות ממוזגים וסובטרופים בשפלה הררית, יערות טרופיים ויערות נשירים, וכלה ביערות מחטניים, יערות במבוק, מרעה וטונדרה אלפינית. מרבית בתי הגידול כוללים גם צוקים, סלעים, גבעות ומדרונות אנכיים. הטמפרטורות בתחומי מחייתו 20 מעלות חום עד מינוס 5, וכמות המשקעים הממוצעת היא 3,000-
2,000 מילימטר לשנה.